FTE ไฟเขียว แจกปันผลหุ้น 10:1-เงินสด 0.00556 บ. ขึ้น XD 24 มี.ค. นี้
FTE ไฟเขียวปันผลประจำปี 64 เป็นหุ้น 10 หุ้นสามัญ ต่อ 1 หุ้นปันผล พร้อมเงินสดหุ้นละ 0.00556 บ. ขึ้น XD 24 มี.ค. 65 กำหนดจ่ายปันผลวันที่ 10 พ.ค. 65 สำหรับสัดส่วนการจ่ายเงินปันผลประมาณ 93.81% ของกําไรสุทธิ
FTE ไฟเขียวปันผลประจำปี 64 เป็นหุ้น 10 หุ้นสามัญ ต่อ 1 หุ้นปันผล พร้อมเงินสดหุ้นละ 0.00556 บ. ขึ้น XD 24 มี.ค. 65 กำหนดจ่ายปันผลวันที่ 10 พ.ค. 65 สำหรับสัดส่วนการจ่ายเงินปันผลประมาณ 93.81% ของกําไรสุทธิ
14 มี.ค. 2565

นายทักษิณ ตันติไพจิตร ประธานเจ้าหน้าที่บริหาร บริษัท ไฟร์เทรดเอ็นจิเนียริ่ง จำกัด (มหาชน) หรือ FTE เปิดเผยว่า คณะกรรมการบริษัทมีมติเสนอจ่ายปันผลให้แก่ผู้ถือหุ้นในอัตรา 10 หุ้นสามัญเดิม ต่อ 1 หุ้นปันผล เป็นจำนวนไม่เกิน 60 ล้านหุ้น มูลค่าที่ตราไว้หุ้นละ 0.50 บาท รวมมูลค่าทั้งสิ้นไม่เกิน 30 ล้านบาท หรือคิดเป็นมูลค่าเท่ากับอัตราการจ่ายปันผล 0.05 บาทต่อหุ้น และในกรณีที่ผู้ถือหุ้นรายใดมีเศษของหุ้นเดิมหลังการจัดสรรหุ้นปันผลแล้ว ให้จ่ายปันผลเป็นเงินสดแทนการจ่ายเป็นหุ้นปันผลในอัตราหุ้นละ 0.05 บาท
นอกจากนี้ยังมีมติอนุมัติจ่ายปันผลเป็นเงินสดในอัตราหุ้นละ 0.00556 บาท หรือคิดเป็นจำนวนเงินไม่เกิน 3.336 ล้านบาท รวมเป็นการจ่ายเงินปันผลสำหรับผลการดําเนินงานประจำปี 2564 ในอัตราหุ้นละ 0.05556 บาท รวมเป็นเงิน 33.336 ล้านบาท หรือคิดเป็นสัดส่วนการจ่ายเงินปันผลประมาณ 93.81% ของกําไรสุทธิตามงบการเงินเฉพาะกิจการหลังหักการจัดสรรกําไรสุทธิเป็นทุนสํารองตามกฎหมาย
ทั้งนี้บริษัทกำหนดวันที่ไม่ได้รับสิทธิปันผล (XD) วันที่ 24 มี.ค. 2565  กำหนดรายชื่อผู้ถือหุ้นที่มีสิทธิได้รับปันผลในรูปแบบของหุ้นปันผลและเงินสด (Record Date) ในวันที่ 25 มี.ค. 2565  และกำหนดจ่ายเงินปันผลให้แก่ผู้ถือหุ้นในวันที่ 10 พ.ค. 2565 โดยมติดังกล่าวเตรียมนำเสนอเพื่อขออนุมัติจากที่ประชุมสามัญผู้ถือหุ้นประจำปี 2565 วันที่ 20 เม.ย. 2565 เพื่อพิจารณาต่อไป